**ORDIN Nr. 184 din 21 septembrie 1997**

**pentru aprobarea Procedurii de realizare a bilanţurilor de mediu**

EMITENT: MINISTERUL APELOR, PĂDURILOR ŞI PROTECŢIEI MEDIULUI

PUBLICAT ÎN: MONITORUL OFICIAL NR. 303 bis din 6 noiembrie 1997

 Ministrul apelor, pădurilor şi protecţiei mediului,

 în temeiul art. 9, art. 10 alin. 4, art. 14 şi art. 64 lit. d) din Legea protecţiei mediului nr. 137/1995,

 în baza Hotărârii Guvernului nr. 457/1994\*) privind organizarea şi funcţionarea Ministerului Apelor, Pădurilor şi Protecţiei Mediului, cu modificările ulterioare,

 în baza Ordinului ministrului apelor, pădurilor şi protecţiei mediului nr. 125/1996, secţiunea 5 pct. 5.4. 5.5 şi 5.6 şi secţiunea 8 pct. 8.1. şi 8.2.,

 emite următorul ordin:

 1. Se aprobă Procedura de realizare a bilanţurilor de mediu, care face parte integrantă din prezentul ordin.

 Anexele la procedură fac parte integrantă din aceasta.

 2. Se abrogă anexa nr. 10 la Ordinul ministrului apelor, pădurilor şi protecţiei mediului nr. 125/1996 şi oricare alte prevederi contrare din ordinele anterioare ale ministrului apelor, pădurilor şi protecţiei mediului.

 3. Direcţia strategii şi reglementări pentru protecţia mediului răspunde de instruirea periodică şi în mod unitar a personalului din cadrul unităţilor teritoriale care îşi desfăşoară activitatea în domeniul emiterii actelor de reglementare.

 4. Prezentul ordin intră în vigoare la data publicării lui în Monitorul Oficial al României.

-----------

 \*) Hotărârea Guvernului nr. 457/1994 a fost abrogată prin Hotărârea Guvernului nr. 568/1997, publicată în Monitorul Oficial al României, Partea I, nr. 266 din 6 octombrie 1997.

 Ministrul apelor,

 pădurilor şi protecţiei mediului,

 Ioan Oltean

 ANEXA A

 PROCEDURA

de realizare a bilanţurilor de mediu

 CAP. 1

 Dispoziţii generale

 ART. 1

 Prezenta reglementare detaliază procedura de realizare, tipurile, domeniile şi conţinutul bilanţurilor de mediu cerute în procesul de autorizare, precum şi la schimbarea proprietarului, destinaţiei sau la încetarea activităţilor economice şi sociale cu impact asupra mediului înconjurător, conform prevederilor art. 10 şi 14 din Legea protecţiei mediului nr. 137/1995, şi ale art. 65 din Legea privatizării societăţilor comerciale nr. 58/1991, cu modificările şi completările ulterioare.

 ART. 2

 În sensul prezentului ordin, termenii şi expresiile folosite au următorul înţeles:

 - Amplasament - loc, activitate sau obiectiv supuse prevederilor art. 8 - 14 din Legea nr. 137/1995 sau ale celor din cap. IX din Legea nr. 58/1991, cu modificările şi completările ulterioare.

 - Autoritatea de mediu competentă - autoritatea centrală sau locală de protecţie a mediului care funcţionează în concordanţă cu legislaţia în vigoare ce reglementează protecţia mediului.

 - Bilanţ de mediu nivel 0 - fişă de verificare conţinând elemente caracteristice activităţii şi care permite autorităţii de mediu competente să identifice şi să stabilească necesitatea efectuării unui bilanţ de mediu nivel I sau nivel II sau a unei evaluări a riscului, înainte de autorizarea de mediu sau de privatizarea societăţii comerciale.

 - Bilanţ de mediu nivel I - studiu de mediu constând din culegere de date şi documentare (fără prelevare de probe şi fără analize de laborator privind factorii de mediu), care include toate elementele analizei tehnice a aspectelor de mediu pentru luarea unei decizii privind dimensionarea impactului de mediu potenţial sau efectiv de pe un amplasament.

 - Bilanţ de mediu nivel II - investigaţii asupra unui amplasament, efectuate în cadrul unui bilanţ de mediu, pentru a cuantifica dimensiunea poluării prin prelevări de probe şi analize fizice, chimice sau biologice ale factorilor de mediu.

 Executant de bilanţ de mediu - unitate specializată, persoană fizică sau juridică, atestată conform prevederilor art. 12 din Legea nr. 137/1995 şi altor prevederi legale, emise în baza acesteia.

 - Evaluare a riscului - analiza probabilităţii şi gravităţii principalelor componente ale unui impact de mediu.

 - Impact de mediu - modificarea negativă considerabilă a caracteristicilor fizice, chimice sau structurale ale componentelor mediului natural; diminuarea diversităţii biologice; modificarea negativă considerabilă a productivităţii ecosistemelor naturale şi antropizate; deteriorarea echilibrului ecologic, reducerea considerabilă a calităţii vieţii sau deteriorarea structurilor antropizate, cauzată în principal de poluarea apelor, a aerului şi a solului; supraexploatarea resurselor naturale, gestionarea, folosirea sau planificarea teritorială necorespunzătoare a acestora. Un astfel de impact poate să apară în prezent sau să aibă o probabilitate ridicată de manifestare în viitor, inacceptabilă de autorităţile de mediu competente.

 - Impact potenţial de mediu - impactul generat de un amplasament, dacă există probabilitatea ca un bilanţ de mediu nivel I să arate că amplasamentul prezintă un impact de mediu.

 - Obiective de mediu minim acceptate - set de obiective stabilite de autoritatea de mediu competentă, în baza unui bilanţ de mediu realizat în procesul de privatizare anterior formulării ofertei de vânzare; acestea cuprind obiectivele calitative şi cantitative minime de mediu şi durata maximă admisibilă pentru conformare cu cerinţele de mediu, precum şi cu orice alte cerinţe ce pot fi identificate de autoritatea de mediu competentă.

 - Poluare - concentraţii de poluanţi în mediu ce depăşesc valorile naturale.

 - Poluare potenţial semnificativă - concentraţii de poluanţi în mediu ce depăşesc pragurile de alertă prevăzute în reglementările privind evaluarea poluării mediului. Aceste valori definesc pragul poluării la care autorităţile competente consideră că un amplasament poate avea un impact asupra mediului şi stabilesc necesitatea unor studii suplimentare.

 - Poluare semnificativă - concentraţii de poluanţi în mediu ce depăşesc pragurile de intervenţie prevăzute în reglementările privind evaluarea poluării mediului.

 - Program pentru conformare - plan de măsuri propus de titularul activităţii, cuprinzând etape care trebuie parcurse în intervale de timp precizate prin prevederile autorizaţiei de mediu de către autoritatea competentă, în scopul respectării reglementărilor privind protecţia mediului.

 - Tip de bilanţ de mediu - variantă de bilanţ de mediu, reprezentată de unul dintre nivelurile 0, I sau II definite în prezentul ordin.

 - Titular - (al amplasamentului/activităţii) - persoană fizică sau juridică care propune, deţine şi/sau gospodăreşte o activitate economică sau socială.

 ART. 3

 În conformitate cu prevederile Legii nr. 137/1995:

 a) bilanţurile de mediu nivel I sau II şi evaluările de risc, inclusiv când sunt executate ca părţi din evaluarea impactului asupra mediului vor fi executate doar de unităţi specializate, persoane fizice şi juridice, atestate conform prevederilor art. 12 din Legea nr. 137/1995 şi altor reglementări relevante în acest domeniu;

 b) analizele de probe prelevate pentru executarea bilanţurilor de mediu vor fi efectuate numai de laboratoare specializate, care utilizează aparatură adecvată şi metodologii în conformitate cu normele şi reglementările în vigoare.

 ART. 4

 Răspunderea pentru concluziile şi informaţiile prezentate într-un bilanţ de mediu sau de evaluare a riscului va fi asumată după cum urmează:

 a) răspunderea pentru acurateţea şi corectitudinea unui bilanţ de mediu (nivel 0, I sau II) sau a unei evaluări a riscului revine autorului;

 b) titularul răspunde pentru exactitatea datelor pe care le furnizează pentru executarea bilanţului de mediu sau a evaluării riscului;

 c) răspunderea pentru precizia rezultatelor privind concentraţiile de poluanţi în probele de mediu analizate revine părţii care prelevează probele şi laboratorului care efectuează analizele.

 ART. 5

 Obligaţiile legate de expedierea şi evidenţa documentelor privind bilanţul de mediu şi evaluarea riscului sunt următoarele:

 a) documentele emise în temeiul prezentului ordin vor fi expediate cu confirmare de primire prin poştă sau prin curier, păstrându-se dovada expedierii;

 b) autoritatea de mediu competentă va înregistra primirea tuturor documentelor elaborate în temeiul prezentului ordin într-un sistem de evidenţă a bilanţurilor de mediu.

 CAP. 2

 Stabilirea domeniului bilanţurilor de mediu solicitate în procedura de autorizare

 ART. 6

 La stabilirea domeniului bilanţurilor de mediu, ce urmează a fi efectuate, se vor avea în vedere următoarele:

 a) cele trei tipuri de bilanţuri de mediu (nivel 0, I şi II) nu se exclud reciproc şi pot fi efectuate consecutiv sau concomitent, conform prevederilor prezentului ordin;

 b) când prevederile Legii nr. 137/1995 impun solicitarea unui bilanţ de mediu, iar autoritatea de mediu competentă consideră puţin probabilă existenţa unui impact de mediu al amplasamentului, se va solicita efectuarea unui bilanţ de mediu nivel 0;

 c) dacă un bilanţ de mediu nivel 0 confirmă că nu există nici un impact de mediu de la amplasament, nu se va solicita efectuarea unui alt nivel (nivel I sau II) de bilanţ de mediu sau a unei evaluări a riscului pe acest amplasament;

 d) dacă bilanţul de mediu nivel 0 relevă existenţa unui impact potenţial de mediu pe amplasament, autoritatea de mediu competentă trebuie să solicite continuarea evaluării prin efectuarea cel puţin a bilanţului de mediu nivel I;

 e) dacă autoritatea de mediu competentă consideră că un bilanţ de mediu nivel I prezintă informaţii insuficiente pentru a cuantifica impactul de mediu sau dacă la analiza unei solicitări de autorizare se consideră că un amplasament are un impact potenţial de mediu, autoritatea de mediu competentă trebuie să solicite efectuarea bilanţului de mediu nivel II. În situaţiile când această decizie a fost luată înainte de executarea nivelului I al bilanţului de mediu, trebuie executate atât bilanţul de mediu nivel I, cât şi bilanţul de mediu nivel II;

 f) la constatarea poluării provenite de la un amplasament şi caracterizată prin depăşirea unuia sau mai multor praguri de intervenţie prevăzute în reglementările privind evaluarea poluării mediului, autoritatea de mediu competentă trebuie să solicite executarea unei evaluări a riscului. Evaluarea riscului se bazează pe gradul de poluare măsurat pe amplasament şi va cuantifica semnificaţia acestuia relativă la impactul asupra mediului;

 g) rezultatele analizelor obţinute se vor compara cu prevederile reglementărilor şi normelor relevante; în lipsa unor astfel de reglementări sau norme, se vor folosi spre comparare normele sau instrucţiunile internaţionale corespunzătoare, opţiunea folosită urmând a fi justificată de executantul bilanţului de mediu;

 h) o dată cu cererea de autorizare, titularul unui amplasament poate înainta autorităţii de mediu competente orice nivel de bilanţ de mediu, dacă consideră necesar. În urma analizei documentelor prezentate, autoritatea de mediu competentă poate stabili necesitatea unui nivel adiţional de bilanţ de mediu, în conformitate cu prevederile prezentului ordin.

 CAP. 3

 Bilanţul de mediu nivel 0 pentru procedura de autorizare

 ART. 7

 Bilanţul de mediu nivel 0 reprezintă cerinţa minimă pentru situaţiile în care prin lege este prevăzută necesitatea prezentării unui bilanţ de mediu; acesta va fi înaintat autorităţii de mediu competente.

 ART. 8

 Realizarea bilanţului de mediu nivel 0 va avea în vedere următoarele:

 a) un bilanţ de mediu nivel 0 trebuie să corespundă ca formă şi conţinut anexei A.1, iar informaţiile prezentate vor fi susţinute cu documente;

 b) autorul bilanţului de mediu nivel 0 trebuie să constate starea amplasamentului şi a împrejurimilor lui şi să prezinte, la cererea autorităţilor de mediu competente, dovezi fotografice privind constatările menţionate;

 c) bilanţul de mediu nivel 0 trebuie să analizeze atât folosinţa actuală, cât şi folosinţa trecută a terenurilor din zona amplasamentului.

 ART. 9

 Procesul de analizare a bilanţului de mediu nivel 0 implică următoarele aspecte:

 a) autoritatea de mediu competentă va executa o analiză preliminară a bilanţului de mediu nivel 0 şi se va asigura că s-au completat corespunzător toate punctele. Când nu este satisfăcută această condiţie, bilanţul de mediu nivel 0 va fi respins, iar respingerea, însoţită de motivaţia acesteia, va fi comunicată în scris titularului;

 b) dacă un bilanţ de mediu nivel 0 este acceptat la analiza preliminară, autoritatea de mediu competentă va analiza dacă materialul furnizat include suficiente informaţii pentru a confirma absenţa impactului de mediu de pe amplasament. Dacă bilanţul de mediu nivel 0 este satisfăcător şi autoritatea de mediu competentă nu consideră necesară continuarea evaluării impactului cu un bilanţ de mediu nivel I sau II sau cu o evaluare a riscului, se va considera satisfăcută cerinţa pentru un bilanţ de mediu. Când bilanţul de mediu nivel 0 a fost executat în cadrul procesului de privatizare, vor fi aplicate cerinţele specificate la cap. VII;

 c) dacă bilanţul de mediu nivel 0 arată că un amplasament are un impact potenţial de mediu, autoritatea de mediu competentă trebuie să solicite titularului prezentarea unui bilanţ de mediu nivel I sau nivel I şi II, în vederea continuării evaluării.

 CAP. 4

 Bilanţul de mediu nivel I

 ART. 10

 Bilanţul de mediu nivel I trebuie solicitat de autoritatea de mediu competentă în condiţiile prevăzute la art. 10 alin. 4 sau la art. 14 din Legea nr. 137/1995, dacă un amplasament are un impact potenţial. Nivelul I al bilanţului de mediu poate face excepţie de la aceste cerinţe atunci când este cerut în procesul de privatizare; în aceste situaţii se vor aplica prevederile cap. VII din prezentul ordin.

 ART. 11

 Bilanţul de mediu nivel I trebuie să includă o analiză tehnică a impactului de mediu, după cum se precizează în anexa A.2. Raportul bilanţului de mediu nivel I va respecta formatul din anexa A.2.1 şi va specifica toate sursele de informaţii folosite.

 ART. 12

 Prezentarea şi analizarea bilanţurilor de mediu nivel I vor respecta prevederile descrise în continuare:

 a) bilanţul de mediu nivel I se înaintează autorităţii de mediu competente, de către titular, conform procedurii prezentate la art. 5 lit. a) din prezentul ordin;

 b) procesul de analizare a bilanţurilor de mediu nivel I se efectuează de către autoritatea de mediu competentă care va face evaluarea tehnică pentru a se asigura că toate aspectele au fost tratate într-o manieră satisfăcătoare. Când nu se constată acest lucru, bilanţul de mediu nivel I se respinge, iar respingerea, însoţită de motivaţia acesteia, va fi comunicată în scris titularului;

 c) când într-un bilanţ de mediu nivel I se prezintă dovada unei poluări potenţial semnificative, autoritatea de mediu competentă trebuie să ceară executarea unui bilanţ de mediu nivel II şi/sau a unei evaluări a riscului, conform cap. V şi, respectiv, VI ; această decizie a autorităţii de mediu competente va fi comunicată în scris titularului. Poate face excepţie de la aceste cerinţe bilanţul de mediu nivel I cerut în procesul de privatizare; în aceste situaţii se vor aplica prevederile cap. VII din prezentul ordin;

 d) dacă bilanţul de mediu nivel I este satisfăcător şi autoritatea de mediu competentă nu consideră necesar un bilanţ de mediu nivel II sau o evaluare a riscului, se va considera satisfăcută cerinţa pentru un bilanţ de mediu.

 CAP. 5

 Bilanţul de mediu nivel II

 ART. 13

 Angajarea bilanţului de mediu nivel II se face în oricare dintre următoarele situaţii:

 a) dacă un bilanţ de mediu nivel I relevă o poluare potenţial semnificativă a unui amplasament, autorităţile de mediu competente trebuie să solicite executarea unui bilanţ de mediu nivel II; face excepţie de la aceste cerinţe bilanţul de mediu nivel II cerut în procesul de privatizare; în aceste situaţii se vor aplica prevederile cap. VII din prezentul ordin;

 b) bilanţul de mediu nivel II se poate executa în acelaşi timp cu bilanţul de mediu nivel I, dacă autoritatea de mediu competentă stabileşte de la început că un amplasament prezintă o poluare potenţial semnificativă.

 ART. 14

 Realizarea bilanţului de mediu nivel II se face prin:

 a) prelevarea şi analizarea probelor necesare în bilanţurile de mediu nivel II, care trebuie să respecte prevederile din anexa A.3 referitoare la procedurile de prelevare de probe pentru diferiţi factori de mediu şi la laboratoarele de specialitate pentru analiza probelor;

 b) compararea rezultatelor analizelor probelor prelevate în cadrul bilanţului de mediu nivel II cu prevederile reglementărilor privind evaluarea poluării mediului şi prezentarea acestor comparaţii în raportul bilanţului de mediu nivel II;

 c) furnizarea recomandărilor privind oportunitatea unei evaluări a riscului, conform prevederilor cap. VI, dacă această evaluare nu a fost deja solicitată de autoritatea de mediu competentă.

 ART. 15

 Prezentarea şi analizarea bilanţurilor de mediu nivel II vor respecta prevederile descrise în continuare:

 a) titularul va înainta autorităţii de mediu competente, conform prevederilor art. 5 lit. a) din prezenta procedură, raportul la bilanţul de mediu nivel II, care va respecta formatul din anexa A.3 secţiunea 4 şi va specifica toate sursele de informaţii folosite;

 b) procesul de analizare a bilanţului de mediu nivel II se realizează de către autoritatea de mediu competentă, care va face evaluarea tehnică pentru a se asigura că lucrarea efectuată este conformă prevederilor din anexa A.3 referitoare la prelevarea şi analizarea probelor. Când nu este satisfăcută această condiţie, bilanţul de mediu nivel II va fi respins, iar respingerea, însoţită de motivaţia acesteia, va fi comunicată în scris titularului;

 c) dacă bilanţul de mediu nivel II relevă o poluare semnificativă, autoritatea de mediu competentă trebuie să solicite executarea unei evaluări a riscului, conform prevederilor cap. VI. Autoritatea de mediu competentă va informa în scris titularul atunci când se consideră necesară efectuarea evaluării riscului. Când bilanţul de mediu nivel II a fost executat în cadrul procesului de privatizare, vor fi aplicate cerinţele specificate la cap. VII;

 d) când un bilanţ de mediu nivel II este satisfăcător şi autoritatea de mediu competentă nu solicită o evaluare a riscului, se va considera satisfăcută cerinţa pentru un bilanţ de mediu. Când bilanţul de mediu nivel II a fost executat în cadrul procesului de privatizare, vor fi aplicate cerinţele specificate la cap. VII.

 CAP. 6

 Evaluarea riscului

 ART. 16

 Angajarea evaluării riscului se face în următoarele condiţii:

 a) evaluarea riscului va fi solicitată de către autoritatea de mediu competentă atunci când s-a dovedit că există o poluare semnificativă pe un amplasament;

 b) când este necesară o evaluare a riscului, autoritatea de mediu competentă va informa în scris titularul asupra acestei necesităţi şi va stabili domeniul specific şi detaliile evaluării riscului.

 ART. 17

 Realizarea evaluării riscului trebuie să satisfacă următoarele condiţii:

 a) evaluarea riscului va implica cuantificarea riscului de impact de mediu apărut ca urmare a poluării identificate pe un amplasament; instrucţiunile privind evaluarea riscului sunt prezentate în anexa A.4;

 b) autoritatea de mediu competentă poate solicita prelevări de probe şi analize suplimentare ale factorilor de mediu în timpul unei evaluări a riscului; acestea pot să se refere la amplasamentul supus bilanţului de mediu, dar se pot extinde şi la alte zone, dacă acestea ar putea fi supuse impactului de mediu al acestui amplasament;

 c) orice prelevare de probe sau analize de laborator efectuate în cadrul unei evaluări a riscului trebuie să respecte prevederile din anexa A.3.

 ART. 18

 Prezentarea şi analizarea evaluării riscului vor respecta prevederile descrise în continuare:

 a) titularul va transmite autorităţii de mediu competente evaluarea riscului, conform art. 5 lit. a) din prezentul ordin;

 b) procesul analizării evaluării riscului se realizează de către autoritatea de mediu competentă, care va face analiza tehnică pentru a se asigura că lucrarea efectuată s-a conformat prevederilor referitoare la prelevări de probe şi analize din anexa A.3 şi metodologia generală din anexa A.4 ale acestui ordin ; în caz de neconformare, evaluarea riscului va fi respinsă, iar respingerea, însoţită de motivaţia acesteia, va fi comunicată în scris titularului;

 c) dacă autoritatea de mediu competentă consideră evaluarea riscului ca fiind satisfăcătoare şi identificând adecvat riscurile datorate impactului de mediu al amplasamentului, se va considera satisfăcută cerinţa pentru bilanţul de mediu. Când evaluarea riscului a fost executată în cadrul procesului de privatizare, vor fi aplicate cerinţele specificate în cap. VII.

 ART. 19

 Când rezultatele evaluării riscului arată că un amplasament, a cărui poluare este semnificativă, exercită un impact de mediu negativ şi acesta este considerat inacceptabil de către autoritatea de mediu competentă, se va solicita remedierea. Această remediere trebuie să fie în conformitate cu instrucţiunile emise de autoritatea centrală de mediu.

 CAP. 7

 Bilanţuri de mediu în procesul de privatizare

 ART. 20

 Vânzarea activelor, acţiunilor şi a părţilor sociale în cadrul procesului de privatizare poate să fie însoţită de necesitatea unui bilanţ de mediu. Condiţiile de declanşare a bilanţului de mediu în procesul de privatizare sunt descrise în Normele metodologice privind procedurile de privatizare şi condiţiile de organizare şi desfăşurare a vânzărilor de acţiuni, părţi sociale şi active, emise în aplicarea Legii nr. 58/1991, cu modificările şi completările ulterioare.

 ART. 21

 Bilanţul de mediu nivel 0 pentru privatizare este prezentat în anexele A.5.1 şi A.5.2 ale prezentei proceduri. Anexa A.5.1 va fi completată de către societatea comercială ale cărei acţiuni/părţi sociale sau active sunt supuse vânzării şi înaintate autorităţii de mediu competente. Pe baza datelor din anexa A.5.1, precum şi a informaţiilor proprii, autoritatea de mediu competentă va completa anexa A.5.2 şi o va înainta, împreună cu anexa A.5.1 , Fondului Proprietăţii de Stat, în conformitate cu procedura descrisă în titlul V al Normelor metodologice privind procedurile de privatizare şi condiţiile de organizare şi desfăşurare a vânzărilor de acţiuni, părţi sociale şi active, emise în aplicarea Legii nr. 58/1991, cu modificările şi completările ulterioare.

 ART. 22

 Ca şi pentru autorizarea activităţilor, bilanţurile de mediu nivel I şi II, realizate în cadrul procesului de privatizare, vor acoperi acele aspecte enunţate în anexele A.2 şi A.3, după caz, ale prezentei proceduri. Bilanţurile de mediu vor identifica răspunderile legate de impactul asupra mediului şi de procesul de autorizare de mediu, care vor fi menţionate separat ca obligaţii de mediu de tip A şi ca obligaţii de mediu de tip B, conform definiţiilor din Hotărârea Guvernului nr. 457/1997.

 ART. 23

 Pentru răspunderile incluse ca obligaţii de mediu tip A, raportul la bilanţul de mediu va propune "obiective de mediu minim acceptate". Conţinutul "obiectivelor de mediu minim acceptate" se va conforma normelor referitoare la acestea, emise de către Ministerul Apelor, Pădurilor şi Protecţiei Mediului şi Agenţia Naţională pentru Privatizare.

 ART. 24

 Pentru răspunderile incluse ca obligaţii de mediu tip B, raportul la bilanţul de mediu va conţine:

 a) lista obligaţiilor de mediu tip B, în conformitate cu anexa nr. 31 din Normele metodologice privind procedurile de privatizare şi condiţiile de organizare şi desfăşurare a vânzărilor de acţiuni, părţi sociale şi active, emise în aplicarea Legii nr. 58/1991, cu modificările şi completările ulterioare;

 b) când este necesar, propuneri de metode ce pot fi folosite pentru identificarea şi cuantificarea răspunderilor actuale legate de conformarea de mediu pentru activul şi/sau activităţile supuse bilanţului de mediu;

 c) descrierea evenimentelor sau a situaţiilor care ar declanşa obligaţiile de mediu tip B.

 CAP. 8

 Dispoziţii finale

 ART. 25

 Secţiunea 9.2 a Procedurii de reglementare a activităţilor economice şi sociale cu impact asupra mediului, aprobată prin Ordinul ministrului apelor, pădurilor şi protecţiei mediului nr. 125/1996, se înlocuieşte cu:

 "9.2 Studiile de impact, bilanţurile de mediu nivel I şi nivel II şi evaluările riscului vor fi executate numai de unităţi specializate, persoane fizice sau juridice atestate în conformitate cu prevederile art. 12 din Legea nr. 137/1995 şi ale altor reglementări emise în acest domeniu în baza legii".

 ART. 26

 Autoritatea centrală de mediu va emite, în termen de 30 de zile de la intrarea în vigoare a prezentului ordin, reglementările privind evaluarea poluării mediului.

 ANEXA A.1

 BILANŢUL DE MEDIU NIVEL 0

 Pentru procedura de autorizare

 -----------------------------------------------------------------------------

| Autorul | Numele: .................................... |

| | Adresa: ..................................... |

| | Societatea Comercială: ...................... |

| | ............................................. |

| | Nr. tel.: ......... Nr. fax: ................ |

------------------------------------------------------------------------------|

|Titularul activităţii | Numele: .................................... |

|(societatea comercială) | Adresa: .................................... |

|(dacă este diferită | ............................................ |

|de societatea comercială| ............................................ |

|reprezentată de autor) | Nr. tel.: ............. Nr. fax: ........... |

|-----------------------------------------------------------------------------|

| Scopul cererii: |

| \_ \_ |

| a) Schimbarea proprietarului |\_| c) Încetarea activităţii |\_| |

| \_ \_ |

| b) Schimbarea activităţii |\_| d) Activitate neautorizată anterior |\_| |

| \_ |

| e) Altele |\_| Rugăm specificaţi: .................. |

|-----------------------------------------------------------------------------|

| | | |

| Mărimea amplasamentului | Suprafaţa totală (mp) | Suprafaţa construită (mp) |

|-----------------------------------------------------------------------------|

| |

| Activitatea pe amplasament |

| |

| (i) Prezentă: |

| ...................................................................... |

| ...................................................................... |

| |

|(ii) Anterioară: |

| ...................................................................... |

| ...................................................................... |

| |

|(iii) Viitoare: |

| ...................................................................... |

| ...................................................................... |

| |

| Anexaţi dovada folosinţei trecute a terenului amplasamentului, dacă există. |

| \_ |

| Bifaţi dacă este anexată |\_| |

|-----------------------------------------------------------------------------|

| | | Categoria activităţii: |

| |

| (i) Categoria conform anexei nr. II la Legea nr. 137/1995 |

| |

|(ii) Altele, rugăm specificaţi: |

|-----------------------------------------------------------------------------|

| | | |

| Număr de personal | Normă întreagă | Normă parţială |

-------------------------------------------------------------------------------

 -----------------------------------------------------------------------------

| | |

| Orice investigaţie anterioară | \_ \_ |

| a amplasamentului privind | Da |\_| Nu |\_| |

| poluarea terenului: | Dacă "Da", detaliaţi: .............. |

|-----------------------------------------------------------------------------|

| |

| Orice emisii în: |

| A \_ |

| Apă (i) Ape reziduale |\_| |

| \_ |

| (ii) Canalizare menajeră |\_| |

| \_ |

| (iii) Apă pluvială |\_| |

|-----------------------------------------------------------------------------|

| |

| B \_ |

| Aer (i) Gaze de combustie (din surse fixe) |\_| |

| \_ |

| (ii) Emisii tehnologice |\_| |

| \_ |

| (iii) Altele |\_| |

| |

| Rugăm specificaţi: .................................... |

| ....................................................... |

|-----------------------------------------------------------------------------|

| Provenienţa deşeurilor |(tone/lună: separate pe categorii, cu |

| solide | descrierea generală a compoziţiei şi a | | | amenajărilor existente pentru depozitare) | | | |

|-------------------------------|---------------------------------------------|

| Rezervoare şi conducte | (substanţa depozitată/ |

| subterane | transportată; volum/debit) |

|-------------------------------|---------------------------------------------|

| Transformatoare şi | \_ \_ |

| condensatoare | Da |\_| Nu |\_| |

| electrice în proprietate | Dacă "Da", ce capacitate şi ce vechime? |

|-------------------------------|---------------------------------------------|

| | \_ \_ |

| Prezenţa azbestului | Da |\_| Nu |\_| |

| | Dacă "Da", ce tip; dacă este în clădiri, ce | | | suprafaţă acoperă (mp): ................... |

| | ........................................... |

|-----------------------------------------------------------------------------|

|Folosinţa terenului înconjurător pe o distanţă de 150 m (rezidenţială, | |comercială, recreaţională, industrială etc.) |

| |

| | | Nord: -------------- |

| -------------- |

| -------------- |

| |

| |

| Vest: --------------- Est: ---------------- |

| --------------- ---------------- |

| --------------- ---------------- |

| |

| |

| Sud: --------------- |

| --------------- |

| --------------- |

| |

| |

 -----------------------------------------------------------------------------

 Autorul Titularul

 (semnătura şi ştampila) (semnătura şi ştampila)

 ...................... .....................

 ANEXA A.2

 BILANŢUL DE MEDIU NIVEL I

 Scopul şi domeniul bilanţului de mediu nivel I

 Introducere

 Bilanţul de mediu nivel I reprezintă procedura de a obţine informaţii asupra cauzelor şi consecinţelor efectelor negative, anterioare, asupra mediului şi constă în identificarea surselor de informaţii, culegerea, analizarea şi interpretarea prin studii teoretice a informaţiilor disponibile şi elaborarea raportului la bilanţul de mediu nivel I, conform modelului anexat.

 Studiile teoretice ale bilanţului de mediu nivel I se solicită, în toate evaluările, prin bilanţul de mediu, ale impactului asupra mediului, efectuate asupra unor zone sau instalaţii, cu excepţia cazurilor în care autoritatea de mediu competentă decide încetarea evaluării prin bilanţ după executarea bilanţului de mediu nivel 0. Este indicată efectuarea acestor investigaţii preliminare pentru orice zone/instalaţii cu impact negativ asupra mediului, precum şi la schimbarea proprietarului, încetarea sau modificarea profilului unei activităţi. Bilanţul de mediu va identifica şi cuantifica răspunderea pentru starea mediului în zona de impact a activităţii analizate, pentru a stabili asumarea unor obligaţii sau acordarea unor compensaţii, potrivit prevederilor legale, pentru refacerea calităţii mediului.

 În termeni generali, secţiunile bilanţului de mediu nivel I trebuie să identifice domeniile în care impactul asupra mediului, produs de amplasamentele şi instalaţiile analizate, poate fi semnificativ. Lucrările se vor concentra asupra modului de conformare cu prevederile legislaţiei existente sau în curs de adoptare, precum şi asupra investigării potenţialelor poluări ale solului prin activităţi desfăşurate anterior în zona analizată sau în vecinătatea acesteia.

 Domenii de analiză

 Utilizarea terenului în zona amplasamentului obiectivului şi în vecinătatea acestuia

 Va fi prezentată descrierea generală a amplasamentului analizat, conţinând detalii privind: cele mai apropiate oraşe, cursuri de apă, arii de interes pentru conservarea naturii, şosele importante, precum şi descrierea structurii geologice şi a topografiei locale ale amplasamentului şi ale vecinătăţilor acestuia.

 Se va identifica şi orice obiectiv protejat aflat la mai puţin de 500 m de amplasamentul analizat, funcţie de poziţia acestuia. Zonele rezidenţiale, de uz comercial sau industrial, spaţiile de recreere şi cele fără construcţii vor fi indicate specificându-se distanţa şi direcţia faţă de amplasamentul obiectivului analizat.

 Funcţie de disponibilităţi, se vor prezenta detalii referitoare la apele de suprafaţă şi subterane, aflate în vecinătatea obiectivului, sau informaţii generale care să permită identificarea localizării, a debitului, a sursei şi utilizării acestora.

 Istoricul zonei

 Dacă sunt accesibile hărţi istorice, acestea vor fi prezentate şi descrise în ordine cronologică, identificând evoluţia caracteristicilor importante ale amplasamentului şi ale vecinătăţilor.

 Dacă nu este posibilă folosirea hărţilor istorice, vor fi prezentate probe documentate despre istoricul zonei, specificându-se sursa acestora. Mărturiile foştilor angajaţi ai unităţii pot constitui adesea o sursă bună de documentare.

 Posibilitatea poluării solului

 Se vor descrie activităţile desfăşurate în prezent în zona analizată. Aceste descrieri, precum şi istoricul privind utilizarea zonei, prezentat anterior, trebuie să asigure posibilitatea identificării ariilor poluate şi a potenţialelor poluări, care trebuie descrise cât mai detaliat posibil.

 Depozitarea deşeurilor

 Vor fi identificate deşeurile provenite din activitatea evaluată, apreciindu-se cantitatea şi compoziţia. Se vor descrie şi se vor localiza metoda şi amplasamentul depozitului temporar ca şi al celui definitiv.

 Condensatori/transformatori electrici

 Se vor prezenta detalii despre orice condensator sau transformator electric, existent în zonă sau în apropiere, în special dacă acesta va rămâne în posesia titularului activităţii evaluate. În funcţie de vechimea acestor echipamente, se va investiga posibilitatea existenţei bifenililor policlorinaţi în uleiul de transformator (BPC). În caz de incendiu, arderea acestor uleiuri reprezintă un risc serios pentru sănătatea umană. De asemenea, se va evalua integritatea acestor transformatoare, pentru a identifica dacă există scurgeri care au putut contamina solul.

 Securitatea zonei

 Securitatea zonei trebuie, de asemenea, evaluată în bilanţul de mediu nivel I, deoarece o zonă care nu este asigurată corespunzător cu pază poate determina poluări accidentale prin efracţii sau acte de vandalism.

 Este necesară o descriere a sistemului de pază şi protecţie al zonei. Aceasta trebuie să includă o descriere a ariilor înconjurătoare, a împrejmuirilor existente, a iluminării amplasamentului, a sistemelor de alarmă sau a paznicilor cu care a fost asigurată zona în ultimii ani\*).

 Măsuri de pază împotriva incendiilor

 Vor fi prezentate toate măsurile de prevenire şi stingere a incendiilor, care există pentru obiectivul analizat. Acestea vor cuprinde marcarea ieşirilor de incendiu, asigurarea accesului în aceste zone, dotarea cu mijloace de intervenţie supuse întreţinerii şi verificărilor periodice, conform reglementărilor în vigoare\*\*).

--------------

 \*) A se vedea Legea nr. 124/1995 de aprobare a Ordonanţei Guvernului nr. 47/1994 privind apărarea împotriva dezastrelor.

 \*\*) A se vedea Hotărârea Guvernului nr. 51/1992 privind unele măsuri pentru îmbunătăţirea activităţii de prevenire şi stingere a incendiilor, republicată în anul 1996.

 Protecţia muncii şi igiena locului de muncă

 Respectarea normelor de protecţie şi igienă a muncii reprezintă un domeniu important în care relevanţa subiectelor depinde de activităţile desfăşurate în zonă. Responsabilitatea în acest domeniu va fi asigurată de personal calificat, cu atribuţii clar specificate prin fişa postului. La fiecare loc de muncă se va păstra un registru de evidenţă a accidentelor, care să permită identificarea cauzelor şi a măsurilor luate în fiecare caz în parte.

 Pentru a reduce riscul accidentelor, zona de lucru va fi menţinută în ordine şi curăţenie. În funcţie de mărimea amplasamentului şi de activitatea desfăşurată, poate fi necesară întocmirea unui plan de urgenţă, care să descrie măsurile de intervenţie în diferite cazuri de necesitate.

 Funcţie de necesităţile specifice activităţii, personalul trebuie să fie dotat cu echipament individual de protecţie şi materiale igienico-sanitare, care vor fi acordate periodic de către beneficiarul activităţii, conform reglementărilor în vigoare\*). Acolo unde se utilizează echipamente tehnice, acestea trebuie să îndeplinească condiţiile de protecţie a muncii, certificate de organele competente potrivit legii\*), asigurându-se paza celor mobile.

 Mecanismele de ridicat vor fi întreţinute corespunzător şi verificate periodic, asigurând regulamente de exploatare speciale pentru a evita rănirea în timpul manipulării materialelor.

--------

 \*) A se vedea Legea protecţiei muncii nr. 90/1996.

 Evacuarea apelor uzate

 Este necesară descrierea generală a sistemelor de evacuare a apelor uzate de pe amplasament. Această descriere trebuie să cuprindă evacuarea apelor tehnologice, când acestea sunt descărcate în ape de suprafaţă sau canalizări; evacuarea apelor menajere provenind de pe amplasament; evacuarea apelor pluviale cu descărcare în ape de suprafaţă sau în canalizări.

 Este important să se analizeze prevederile autorizaţiilor de gospodărire a apelor privind descărcarea apelor uzate în receptori naturali sau acceptul de descărcare a apelor uzate în canalizări, pentru a asigură respectarea condiţiilor impuse şi pentru a include orice cerinţă suplimentară privind epurarea sau preepurarea apelor uzate înainte de evacuare. Trebuie obţinute copii de pe autorizaţiile sau acceptele de evacuare a apelor uzate din care se vor identifica cantităţile şi calitatea efluenţilor, precum şi modificările acestora de-a lungul timpului.

 Vor fi consultate autorităţile locale care administrează receptorul natural sau sistemul de canalizare folosit pentru evacuarea apelor uzate, pentru a identifica eventualele reclamaţii privind evacuarea apelor uzate de la obiectivul analizat. Bilanţul trebuie să identifice staţia de epurare orăşenească (sau a altui administrator), care primeşte efluenţii tehnologici sau menajeri din zona analizată, tipul de epurare şi punctul de descărcare a acesteia în receptori naturali (ape interioare sau maritime).

 Se vor prezenta detalii referitoare la canalizări. Trebuie identificată destinaţia acestor canalizări şi tipul sistemului de canalizare (divizor sau unitar), detalii care prezintă o importanţă deosebită în cazul unui incident de poluare. Pe planul zonei se vor indica orice posibilităţi de interceptare a apelor de suprafaţă, a scurgerilor accidentale de uleiuri, a canalizărilor din zonele de depozitare, precum şi localizarea şi capacitatea de transport a canalizărilor interceptate.

 De asemenea, trebuie prezentate observaţii privind integritatea sistemului de drenaj de pe întregul amplasament.

 Emisii atmosferice

 Vor fi identificate toate emisiile atmosferice de pe amplasament. Această identificare trebuie să cuprindă toate aspectele privind: emisiile din procese de combustie, emisiile directe din procese tehnologice şi emisiile din instalaţiile de purificare a aerului, până la sistemele de aer condiţionat (dacă există). Trebuie prezentate, de asemenea, detalii privind direcţia predominantă a vântului.

 Cantitatea şi natura emisiilor atmosferice vor fi prezentate detaliat, ca şi condiţiile impuse prin autorizaţii, analizând respectarea acestora. Se vor detalia datele privind natura generală a emisiilor, incluzând date despre pulberi în suspensie (fum), emisii toxice, mirosuri etc.

 La locul de muncă emisiile vor fi monitorizate conform activităţii desfăşurate pentru a asigura îndeplinirea normelor de protecţie şi igienă a muncii. Acest lucru este important pentru personalul care lucrează în spaţii închise şi/sau cu substanţe periculoase. Vor fi descrise sistemele locale de ventilaţie, acolo unde există.

 De asemenea, vor fi examinate şi prezentate sistemele de aer condiţionat şi agentul de răcire utilizat pentru acestea. Trebuie menţionată orice înregistrare de Legionella pneumophilae, constatată de sistemul de observare.

 Impactul zgomotului

 Trebuie descrise nivelurile de zgomot generate pe amplasamentul obiectivului şi în zonele învecinate. Se vor consulta autorităţile locale pentru a se depista dacă au existat plângeri legate de disconfortul produs de zgomotul activităţilor din zonă sau din împrejurimi.

 Dacă nivelurile de zgomot din zonă sunt ridicate, se vor prezenta datele din măsurători pentru a dovedi că disconfortul nu afectează auzul personalului şi/sau că impactul zgomotului în afară amplasamentului se încadrează în valorile standard.

 Dacă nivelurile de zgomot produse de activitatea analizată provoacă disconfort, vor fi reanalizate amenajările existente, asigurând măsurile necesare pentru a atenua zgomotul de la utilaje sau de la alte activităţi generatoare de zgomot, din zonă.

 Proximitatea cablurilor de tensiune

 O examinare succintă trebuie să identifice şi să localizeze cablurile de înaltă tensiune din vecinătatea zonei atât pe cele subterane, cât şi pe cele de suprafaţă. Acest aspect este important pentru că se consideră că pot apărea tulburări fiziologice ale personalului care lucrează în vecinătatea cablurilor de înaltă tensiune, prin expunere îndelungată.

 Surse de informare

 Fiecare dintre domeniile descrise mai sus poate fi relevant pentru răspunderile privind calitatea mediului, legate de o zonă sau o instalaţie, iar bilanţul de mediu trebuie să identifice şi să cuantifice aceste răspunderi. Informaţiile necesare se pot obţine din surse diferite, inclusiv din următoarele:

 - examinarea informaţiilor de arhivă;

 - consultarea actualului şi, dacă este necesar, a fostului manager al activităţii desfăşurate pe amplasamentul analizat;

 - consultarea, dacă este necesar, a persoanelor care pot furniza informaţii relevante, ca, de exemplu, angajaţi ai unităţii sau membri ai comunităţii locale;

 verificarea documentaţiilor relevante asupra amplasamentului, deţinute de organizaţii locale, judeţene şi/sau naţionale.

 Pentru fiecare componentă a studiului este necesar ca prezentarea datelor asupra amplasamentului să fie interpretate în raport cu caracteristicile generale ale zonei. Astfel, de exemplu, bilanţul de mediu trebuie să ia în considerare aspecte ca: poziţia amplasamentului analizat faţa de cursuri de apă de suprafaţă şi tipul receptorului natural implicat în evacuarea apelor; structura geologică; importanţa şi calitatea apei subterane în zona amplasamentului analizat; poziţia faţă de zonele protejate. Aceasta va asigura interpretarea concluziilor nivelului specific amplasamentului în contextul zonal în care este integrat şi va permite o evaluare minuţioasă pentru orice răspundere potenţială, dacă există ca atare.

 Conţinutul-cadru al raportului la bilanţul de mediu nivel I este prezentat în anexa A.2.1.

 ANEXA A.2.1

 RAPORT

 cu privire la bilanţul de mediu nivel I

 CONŢINUTUL-CADRU

 CUPRINS:

 1. Introducere

 2. Identificarea amplasamentului şi localizarea

 2.1 Localizare şi topografie

 2.2 Geologie şi hidrogeologie

 3. Istoricul amplasamentului şi dezvoltări viitoare

 3.1 Istoricul amplasamentului

 3.2 Dezvoltări viitoare

 4. Activităţi desfăşurate în cadrul obiectivului

 4.1 Generalităţi - angajaţi/schimb; procese tehnologice

 4.2 Materiale de construcţii

 4.3 Stocarea materialelor - depozite de materii prime, rezervoare subterane

 4.4 Emisii în atmosferă - emisii din procese tehnologice, alte emisii în atmosferă

 4.5 Alimentarea cu apă, efluenţi tehnologici şi menajeri, sistemul de canalizare al apelor pluviale

 4.6 Producerea şi eliminarea deşeurilor

 4.7 Alimentarea cu energie electrică

 4.8 Protecţia şi igienă muncii

 4.9 Prevenirea şi stingerea incendiilor

 4.10 Zgomotul şi vibraţiile

 4.11 Securitatea zonei

 4.12 Administraţie

 5. Calitatea solului

 5.1 Efecte potenţiale ale activităţii de pe amplasamentul analizat

 5.2 Efecte potenţiale ale activităţilor învecinate

 6. Concluzii şi recomandări

 6.1 Rezumatul aspectelor de neconformare şi cuantificarea acestora, după caz, în propuneri pentru obiective de mediu minim acceptate sau programe de conformare.

 6.2 Rezumatul obligaţiilor necuantificabile şi/sau al obligaţiilor condiţionate de un eveniment viitor şi incert; în cazul privatizării, se include şi lista obligaţiilor de mediu de tip B identificate.

 6.3 Recomandări pentru studii următoare privind responsabilităţile necuantificabile şi condiţionate de un eveniment viitor şi incert (dacă este necesar).

 ANEXA A.3

 BILANŢUL DE MEDIU NIVEL II

 SCOPUL ŞI DOMENIUL BILANŢULUI DE MEDIU NIVEL II

 1. Introducere

 Investigaţiile bilanţului de mediu nivel II sunt cerute atunci când se identifică anticipat poluarea unei zone sau când rezultatele bilanţului de mediu nivel II indică o potenţială poluare a zonei şi sunt necesare clarificări privind natura şi intensitatea poluării identificate. Trebuie întreprinse investigaţii aprofundate pentru a se realiza o evaluare cantitativă a nivelurilor de poluare din zona analizată. Metodele de prelevare a probelor din diferite medii vor respecta reglementările, normele metodologice şi standardele existente. Acolo unde este posibil, se recomandă recoltarea unei probe-etalon dintr-o zonă învecinată neafectată de poluare, pentru a stabili o valoare-cadru cu care să fie comparat rezultatul probelor din zona poluată.

 2. Recomandări privind prelevarea probelor

 2.1 Probe de sol

 2.1.1 Prevederi generale privind probele de sol

 Natura şi gradul de poluare a solului se vor stabili pe baza rezultatelor analizelor fizice, chimice şi biologice ale probelor de sol recoltate din arealul poluat. Amplasarea punctelor de prelevare a probelor se face ţinând seama de natura surselor de poluare şi a poluanţilor, de gradul de uniformitate al reliefului şi de caracteristicile tipurilor de sol dominante.

 Numărul de probe ce urmează a fi prelevate depinde de mărimea suprafeţei potenţial poluate, care se stabileşte în funcţie de sursele de poluare. În unele situaţii, sursa predominantă poate fi reprezentată de părţi distincte de instalaţii/echipamente sau de anumite zone ale unei unităţi industriale. Astfel de exemple sunt rezervoarele subterane sau locurile unde au fost depozitate sau împrăştiate accidental materiale periculoase. În astfel de situaţii, raza de colectare a probelor va porni de la sursa suspectată de poluare, mărind distanţele dintre punctele de colectare spre zonele presupuse a fi necontaminate.

 În alte situaţii, când surse de poluare atmosferică contribuie la poluarea solului, arealul potenţial poluat se stabileşte pe baza modelării dispersiei poluanţilor atmosferici specifici ce pot avea impact asupra solului din jurul sursei. În lipsa datelor pentru modelarea dispersiei poluanţilor, se recomandă ca raza suprafeţei analizate în jurul sursei să fie de cel puţin 10-15 ori mai mare decât înălţimea coşurilor de dispersie.

 La amplasarea punctelor de prelevare a probelor se vor lua în considerare următoarele:

 - să fie amplasate pe toate direcţiile cardinale, în jurul unor surse de poluanţi atmosferici, având grijă ca distanţele faţă de surse, până la care se prelevează probe de sol, să fie mai mari pe direcţia vânturilor dominante;

 - să se amplaseze, pe fiecare direcţie în jurul surselor de poluare atmosferică, cel puţin câte un punct de prelevare a probelor pe fiecare categorie de folosinţă a solului (arabil, păşune, fâneaţă, vii şi livezi etc.);

 - să se aprecieze posibilitatea contribuţiei mai multor surse la poluarea potenţială a solului;

 - să se analizeze influenţa reliefului la distribuţia poluanţilor in sol;

 - să fie amplasate puncte de prelevare pe toate suprafeţele ce au servit la depozitarea temporară a materiilor prime conţinând substanţe periculoase şi/sau a deşeurilor periculoase.

 Acolo unde este relevant, vor fi investigate asimilarea şi concentrarea poluanţilor în plantele de cultură.

 2.1.2 Probe de la suprafaţa şi de sub suprafaţa solului

 Pentru prelevarea probelor de sol se vor marca în prealabil punctele de prelevare pe planul de situaţie al zonei. Vegetaţia va fi complet îndepărtată de pe aria de prelevare a probei şi se va utiliza un instrument de prelevare care să asigure prelevarea unui volum de mostră suficient analizei. Acesta trebuie transferat într-un container adecvat, care a fost pregătit în prealabil pentru a corespunde probei analitice şi care va fi marcat în mod clar, identificându-se numărul probei cu sistemul de evidenţă din registrul prelevărilor. În mod normal, probele de sol vor fi prelevate de la două adâncimi diferite (reprezentând adâncimile situate la 5 cm şi, respectiv, 30 cm de suprafaţa solului). Când se presupune că o poluare atmosferică poate constitui o sursă majoră a poluării solului, vor fi analizate adâncimi adiţionale, iar suprafaţa solului trebuie analizată în mod independent de straturile de adâncime.

 În registrul de evidenţă a prelevărilor vor fi consemnate informaţii şi observaţii pertinente despre locul de prelevare. Acestea trebuie să includă: numărul probei, adâncimea de prelevare, tipul şi culoarea solului, existenţa oricărui miros, prezenţa sau absenţa apelor subterane şi orice alte informaţii considerate relevante.

 După fiecare probă, instrumentul utilizat pentru prelevare va fi curăţat cu atenţie pentru a preveni contactul accidental al substanţelor conţinute în probe şi alte influenţe care pot modifica rezultatul analizelor.

 Numărul punctelor de prelevare a probelor depinde de mărimea zonei analizate. În general, numărul minim al punctelor de prelevare a probelor de sol pe o suprafaţă potenţial poluată trebuie să fie:

 Suprafaţa Numărul punctelor

 ---------- -----------------

 de prelevare

 -----------------

 1.000.mp 4

 5.000 mp 8

 10.000 mp 15

 Identificarea parametrilor care trebuie analizaţi este prezentată în anexa A.3.1.

 În zone în care există poluare semnificativă este necesară efectuarea unui profil de sol pentru aprecierea: adâncimii de pătrundere a poluantului, limitărilor datorate straturilor de sol ce influenţează circulaţia poluantului şi intensitatea poluării.

 Atunci când este necesară prelevarea de probe din straturi mai adânci se vor practica, respectând prevederile legale, foraje de prospectare. Executarea acestora se va face controlat, menţionând în fişa forajului straturile litologice întâlnite şi orice parametri ca: mirosuri, tipuri şi culori de sol, adâncimile la care s-au întâlnit ape subterane. Detalii referitoare la foraje sunt prezentate în secţiunea următoare.

 2.2 Prelevarea probelor din ape subterane

 Forajele vor fi executate cu utilaje mecanice rotative, acţionate manual sau electric, în funcţie de structura geologică şi de adâncimea necesară de forare.

 Forajele trebuie executate înecat pentru a menţine neperturbată oglinda apei stratului acvifer din foraj înainte de orice prelevare de probe. De asemenea, forajele trebuie purificate înainte de prelevare pentru a recolta "adevărata" apă subterană şi nu apa stocată în puţ şi alterată chimic datorită contactului cu aerul. Cantitatea de apă ce trebuie extrasă pentru a asigura purificarea puţului depinde de volumul acestuia şi reprezintă, în general, triplul acestui volum. Purificarea şi prelevarea de probe vor fi efectuate folosindu-se dispozitive speciale, ca de exemplu, prelevatorul Waterra. Acest prelevator cuprinde un tub de teflon de unică folosinţă, racordat la o vană unidirecţională din oţel inoxidabil. Tehnica de prelevare asigură menţinerea constantă a presiunii, evitând orice inadvertenţe datorate posibilei volatilizări prin vacuum a compuşilor organici care pot fi prezenţi în probă. După prelevare, proba va fi transferată în recipiente adecvate şi transportată imediat la laborator, în vederea efectuării analizei.

 2.3. Studiul gazelor şi al vaporilor din sol

 Aceste studii oferă date despre concentraţiile compuşilor volatili şi gazoşi din sol. Se folosesc pentru a identifica sursa poluanţilor volatili (de exemplu: rezervor sau conductă subterană care prezintă scurgeri) sau pentru a monitoriza generarea, emisia sau migrarea gazului din halde de deşeuri.

 Monitorizarea în situ implică aspirarea gazelor şi vaporilor din sol printr-un dispozitiv de măsurare fix sau portabil. De obicei se foloseşte în acest scop un dispozitiv de aspiraţie cu pară acţionată manual sau cu pompă acţionată electric. Pe durata măsurătorilor se vor înregistra în sistemul de evidenţe:

 - locul şi adâncimea punctelor de monitorizare (la instalare);

 - prezenţa şi adâncimea apei freatice, dacă este depistată;

 - citiri de vârf şi stabile obţinute la instrumentele portabile;

 - condiţiile atmosferice, inclusiv presiunea atmosferică în momentul măsurătorilor.

 2.4. Colectare de probe din apele de suprafaţă

 La analiza apelor de suprafaţă se va avea în vedere obţinerea de probe pentru comparaţie, situate în amonte şi în aval de zona de interes. Probele de apă, ca şi cele de sediment pot fi de interes în evaluare şi pot fi obţinute în diferite moduri.

 Se vor evita atât cursurile turbulente, cât şi apele stătătoare care nu asigură probe reprezentative. Trebuie evitate, de asemenea, zonele cursurilor de apă care prezintă un grad redus de omogenizare, situate în aval de gurile de vărsare sau lângă maluri, cu excepţia cazurilor de un interes specific.

 Când parametrii chimici necesari a fi determinaţi pot trece în atmosferă (compuşii organici volatili sau gaze, de exemplu), proba nu trebuie luată în general de la suprafaţă. Sunt preferate, în acest caz, probele luate sub oglinda apei (până la 50 cm sub nivelul liber al apei). Înainte de prelevarea probei, vasul trebuie clătit, având grijă să se golească conţinutul în aval de punctul de prelevare. Proba se prelevează prin imersarea în apă a unui vas cu deschiderea orientată înspre amonte, asigurând umplerea acestuia astfel încât în vas să nu rămână aer.

 Cea mai simplă metodă de a obţine o probă de sedimente (dacă adâncimea apei permite acest lucru) constă din prelevarea manuală a sedimentului. Trebuie avut grijă la scoaterea probei prin interfaţa dintre apă şi sediment, îndeosebi în cursurile rapide, unde există tendinţa dislocării probei. Probele de sediment din cursuri rapide sau adânci se recoltează cel mai bine cu prelevatoare Grab sau Core, de pe o platformă staţionară, cum ar fi un pod, sau dintr-o barcă.

 2.5. Materiale de construcţie

 Materialele de construcţie sunt prelevate de obicei pentru a identifica azbestul, dacă este prezent. Este suficientă o cantitate mică de probă (aproximativ 50 g). Pentru a obţine o probă de material de construcţie, este necesar să se disloce cu grijă o bucată de material şi să se pună într-un container curat, special pregătit pentru probă. Se va înregistra locul de unde a fost prelevată proba. Punctul de prelevare trebuie astfel ales încât să nu afecteze structura. În timpul prelevării se vor purta mănuşi de protecţie. Dacă materialul este fibros se vor lua măsuri suplimentare de protecţie pentru a nu se inhala fibre în timpul colectării.

 2.6. Poluarea atmosferică

 Determinarea poluării atmosferice presupune o gamă largă de măsurători, de la monitorizarea concentraţiilor scăzute de poluanţi în aer la concentraţiile ridicate ale poluanţilor din emisiile atmosferice ale surselor. Monitorizarea emisiilor de la surse poate implica atât măsurători momentane, cât şi monitorizare continuă.

 Monitorizarea surselor de emisii atmosferice are o metodologie complexă, al cărei cadru este prezentat în normele metodologice aprobate prin Ordinul ministrului apelor, pădurilor şi protecţiei mediului nr. 462/1993. La măsurători se va urmări respectarea strictă a condiţiilor de prelevare indicate în continuare:

 - Este important să se identifice o secţiune (izocinetică) adecvată pentru prelevare, aleasă în funcţie de profilul de curgere a gazelor prin coşul de evacuare sau conductă. Pentru aceasta se va explora conducta cu un tub Pitot în vederea determinării profilului presiunii dinamice a gazului prin conductă pe toată întinderea secţiunii alese pentru prelevare.

 - După identificarea secţiunii adecvate pentru prelevare, fiecare acces la liniile de prelevare trebuie să fie racordat la un orificiu dreptunghiular din conductă. Când nu sunt folosite pentru prelevare, orificiile vor fi sigilate.

 - Prin conductele circulare se recomandă să fie prelevate cel puţin patru probe din puncte situate pe diametre perpendiculare, folosind sonde de monitorizare.

 - Pentru efectuarea prelevărilor din conducte inaccesibile direct datorită înălţimii, este recomandat să se construiască o platformă de prelevare.

 - Pentru monitorizarea parametrilor ceruţi se va utiliza echipamentul potrivit acestor determinări.

 Pentru monitorizarea aerului ambiental este disponibilă o gamă variată de echipamente, în funcţie de parametrii ce se monitorizează şi de localizarea sistemului, de exemplu pentru monitorizarea igienii locului de muncă sau a condiţiilor exterioare.

 3. Laboratoare de analiză

 După prelevarea probelor, exceptând situaţiile monitorizării in situ, este necesar ca acestea să fie analizate de un laborator competent, care trebuie să dispună de dotare tehnică corespunzătoare şi acreditare pentru a efectua tipul de analiză cerut.

 4. Raportul la bilanţul de mediu nivel II

 După prelevarea probelor şi analizarea acestora, va fi redactat raportul care va cuprinde două părţi: una cu descrierea şi rezultatele investigaţiilor prezentate individual pentru fiecare dintre secţiunile 2.1.1 - 2.1.6, folosite, şi cealaltă cu concluzii şi recomandări privind acţiunile necesare de realizat. Cuprinsul raportului va fi următorul:

 I. Descrierea şi rezultatele investigaţiilor

 A. Probe de sol:

 1. Descrierea precisă a tuturor investigaţiilor realizate, cu justificarea acestora

 2. Descrierea tuturor reperajelor de sondaje executate, cu structura geologică şi tehnicile de lucru

 3. Toate rezultatele analizelor efectuate şi compararea acestora cu valorile pragurilor din Reglementarea privind evaluarea poluării mediului

 B. Probe de ...

 1.

 2.

 3.

 (se continuă pentru fiecare dintre secţiunile 2.1-2.6, folosită)

 II. Concluzii şi recomandări

 A. Rezumatul neconformării cuantificate

 B. Rezumatul obligaţiilor necuantificate şi al obligaţiilor condiţionate de un eveniment viitor şi incert, inclusiv recomandări pentru studii de urmărire, pentru cuantificarea acestora, când este posibil

 C. Recomandări pentru elementele programului de conformare sau pentru obiectivele de mediu minim acceptate, în cazul privatizării

 Anexe (analize de laborator şi alte documente relevante).

 ANEXA A.3.1.

 ANALIZELE

minime ce trebuie incluse în investigaţii, în funcţie de istoricul zonei

 -----------------------------------------------------------------------------

| |Utilizări finale | |

| Risc\*) |ale zonelor | Minimum de analize |

| |contaminate | |

|----------------------|--------------------|---------------------------------|

|Ingerarea directă de |Curţi, zone de |arsen, total cianuri libere |

|către copii a solului |recreere şi agrement|cadmiu, total fenoli |

|poluat | |plumb, total sulfaţi |

| | |fluor hidrocarburi |

| | | aromatice |

| | | polinucleare |

|----------------------|--------------------|---------------------------------|

|Asimilarea |Curţi, loturi şi |metale grele, în special: |

|concentrarea |terenuri agricole |cadmiu, total\*\*\*) |

|poluanţilor în | |plumb, total\*\*\*) |

|plantele de | | |

|cultură\*\*) | | |

|----------------------|--------------------|---------------------------------|

|Fitotoxicitate\*\*),\*\*\*)|Orice folosinţă |cupru, total pesticide |

| |pentru cultura |nichel, total bor |

| |plantelor |zinc, total |

|----------------------|--------------------|---------------------------------|

|Atac asupra |Dezvoltări ale |sulfaţi; sulfiţi fenoli |

|materialelor de |spaţiilor de locuit,|sulfuri uleiuri minerale|

|construcţii şi a |clădiri comerciale |cloruri azotaţi, azotiţi|

|folosinţelor\*\*) |şi industriale |gudroane substanţe |

| | | uleioase |

|----------------------|--------------------|---------------------------------|

|Incendii şi explozii |Orice folosinţă care|metan |

| |implică construcţia |sulf |

| |de clădiri |materiale potenţial combustibile |

| | |(ex. praf de cărbune, |

| | | ulei, gudron) |

|----------------------|--------------------|---------------------------------|

|Contactul direct cu |Riscuri în special |fenoli azbest |

|poluanţii pe timpul |pe termen scurt |hidrocarburi aromatice |

|operaţiunilor de |(pentru personalul |polinucleare substanţe uleioase |

|demolare, de curăţare |sau investigatorii |şi gudroane materiale radioactive|

|sau de construcţie |care lucrează | |

| |în zonă) | |

|----------------------|--------------------|---------------------------------|

|Poluarea apelor |Orice folosinţă unde|fenoli cianuri |

|subterane şi de |este posibil să |sulfaţi metale solubile |

|suprafaţă\*\*) |apără poluarea apei |compuşi organici uşori |

|----------------------|--------------------|---------------------------------|

 \*) Riscurile enumerate nu se exclud reciproc. Se poate lua în considerare combinaţia mai multor riscuri.

 \*\*) Trebuie măsurat şi pH-ul solului, deoarece influenţează importanţa acestor riscuri.

 \*\*\*) Asimilarea prin admisie capilară a metalelor dăunătoare sau fitotoxice în plante depinde de forma chimică în care aceste elemente se găsesc în sol. Când concentraţia totală prezentă în sol indică un risc potenţial, este necesar să se determine formele particulare şi toate analizele necesare pentru interpretarea corectă a circulaţiei poluanţilor în sistemul sol-apă-floră-fauna.

 ANEXA A.4

 EVALUAREA RISCULUI

 Scopul evaluării riscului

 Introducere

 Necesitatea unor informaţii suplimentare privind riscurile poluării identificate sau ale activităţilor poluante, desfăşurate pe un amplasament, poate determina autoritatea competentă de mediu să solicite realizarea evaluării riscului pentru a determina probabilitatea unei daune şi posibilii păgubiţi prin acea dauna. Nu toate amplasamentele afectate de un anumit poluant vor prezenta acelaşi risc sau vor necesita acelaşi nivel de remediere.

 Există o gamă largă de metodologii diferite pentru evaluarea riscului, atât cantitative, cât şi calitative. În continuare este prezentată o metodă generală a unei evaluări de risc.

 Definiţia evaluării riscului

 Riscul este probabilitatea apariţiei unui efect negativ într-o perioadă de timp specificată şi este adesea descris sub forma ecuaţiei:

 Risc = Pericol x Expunere

 Evaluarea riscului este definită "ca un proces pentru identificarea, analizarea de către Banca Mondială şi controlarea pericolelor datorate prezenţei unei substanţe periculoase dintr-o instalaţie". Raportul din 1992 al Societăţii Regale a U.K. explicitează sensul definiţiei prezentate în Directiva Comisiei Europene 93/67/EEC, prezentând distinct componentele evaluării riscului: estimarea şi calcularea.

 În consecinţă, evaluarea riscului implică o estimare (incluzând identificarea pericolelor, mărimea efectelor şi probabilitatea unei manifestări) şi calcularea riscului (incluzând cuantificarea importanţei pericolelor şi consecinţele pentru persoane şi/sau pentru mediul afectat).

 Obiectivele evaluării riscului

 Obiectivul general al evaluării riscului este de a controla riscurile provenite de la un amplasament, prin identificarea:

 - agenţilor poluanţi sau a pericolelor cele mai importante;

 - resurselor şi receptorilor expuşi riscului;

 - mecanismelor prin care se realizează riscul;

 - riscurilor importante care apar pe amplasament;

 - măsurilor generale necesare pentru a reduce gradul de risc la un "nivel acceptabil".

 Tipuri de evaluare a riscului

 Multe forme şi întrebuinţări ale evaluării riscului de mediu au fost deja propuse sau sunt în curs de elaborare. Exemple dintre acestea includ:

 Evaluări ale sănătăţii

 Este cea mai importantă dintre evaluările de risc. Dezvoltări recente au avut în vedere protecţia şi igiena muncii, cu praguri limită stabilite la nivel internaţional pentru a determina expunerea în siguranţă la diferite substanţe chimice pe anumite perioade de timp. Standardele Organizaţiei Mondiale a Sănătăţii, de exemplu, au fost dezvoltate pentru nivelurile concentraţiilor acceptate ale poluanţilor în atmosferă şi pentru limite orientative pentru sănătatea umană (şi recent pentru sănătatea mediului), pentru diferiţi parametri.

 Evaluări ecologice

 Aceste evaluări compară concentraţiile preconizate ale poluanţilor în mediu cu pragurile toxice estimate, în scopul evaluării securităţii unei emisii propuse. Evaluarea ecologică a riscului a dezvoltat metodologii ecotoxicologice pentru compararea riscurilor de mediu sau umane dintr-un eveniment care are loc, folosind diferite instrumente sofisticate cu un număr de sisteme de punctaj pentru clasificarea amplasamentelor.

 Următoarele elemente caracteristice ale riscului sunt integrate în evaluările de risc privind:

 - riscul chimic;

 - riscul carcinogen;

 - riscul epidemiologic;

 - riscul contaminării nucleare;

 - riscul apariţiei fenomenelor naturale.

 Metodologia generală pentru evaluarea calitativă a riscului

 Evaluarea calitativă a riscului va lua în considerare următorii factori:

 (1) Pericol/sursă - se referă la poluanţii specifici care sunt identificaţi sau presupuşi a exista pe un amplasament, nivelul lor de toxicitate şi efectele particulare ale acestora.

 (2) Calea de acţionare - reprezintă calea pe care substanţele toxice ajung la punctul la care au efecte dăunătoare, fie prin ingerare directă sau contact direct cu pielea, sau prin migrare prin sol, aer sau apă.

 (3) Ţintă/Receptor - reprezintă obiectivele asupra cărora acţionează efectele dăunătoare ale anumitor substanţe toxice de pe amplasament, care pot include fiinţe umane, animale, plante, resurse de apă şi clădiri (sau fundaţiile şi folosinţele acestora). Acestea sunt numite în termeni legali obiective protejate.

 Gradul riscului depinde atât de natura impactului asupra receptorului, cât şi de probabilitatea manifestării acestui impact.

 Identificarea factorilor critici care influenţează relaţia sursă-cale-receptor presupune caracterizarea detaliată a amplasamentului din punct de vedere fizic şi chimic. În general, evaluarea cantitativă a riscului cuprinde cinci etape:

 --> descrierea intenţiei;

 --> identificarea pericolului;

 --> identificarea consecinţelor;

 --> estimarea mărimii consecinţelor;

 --> estimarea probabilităţii consecinţelor.

 O parte dintre informaţiile necesare pentru a răspunde la aceste întrebări se identifică în bilanţul de mediu nivelul I şi nivelul II. Principalele considerente referitoare la fiecare dintre aceşti factori şi principalele măsuri pentru executarea evaluării sunt descrise în tabelul anexei A.4.1.

 Adesea este util să se reprezinte rezumatul analizei sursă-cale-receptor sub forma unei diagrame arbore, înainte de a încerca evaluarea riscului, deoarece aceasta identifică clar acţiunea, pericolul şi consecinţele.

 Pe baza informaţiilor prezentate în tabel se va analiza sistematic fiecare agent poluant în raport cu căile sale potenţiale de acţiune asupra receptorilor specificaţi şi se va decide dacă există o relaţie cauzală sau este posibil să existe. Importanţa riscului fiecărui receptor poate fi apoi evaluată, identificând acele riscuri la care se impune o formă de remediere - aceasta reprezintă estimarea riscului.

 Calcularea/cuantificarea riscului se poate baza pe un sistem simplu de clasificare unde probabilitatea şi gravitatea unui eveniment sunt clasificate descrescător, atribuindu-le un punctaj aleatoriu.

 Model simplificat

 Clasificarea Clasificarea

 probabilităţi gravităţii

 3 = mare 3 = majoră

 2 = medie 2 = medie

 1 = mică 1 = uşoară

 Riscul se poate calcula apoi prin înmulţirea factorului de probabilitate cu cel de gravitate, pentru a obţine o cifră comparativă, cum ar fi, 3 (mare) x 2 (serioasă) = 6. Aceasta va permite efectuarea unor comparaţii între diferite riscuri. Cu cât rezultatul este mai mare, cu atât mai mare va fi prioritatea care va trebui acordată în controlarea riscului. Această tehnică de bază poate fi dezvoltată pentru a permite analize mai serioase prin mărirea gamei punctajelor de clasificare şi includerea mai multor definiţii perfecţionate a ceea ce ar trebui considerat a fi de gravitate majoră, probabilitate mare etc.

 Când în evaluare există un număr mare de poluanţi importanţi, trebuie să se acorde atenţie unei modalităţi mai clare de prezentare. Adesea este util să se facă un rezumat al informaţiilor sub forma unei liste de verificare sau matrice. Un exemplu de matrice este dat în tabelul-anexă A.4.2.

 Analiza relaţiei sursă-cale-receptor

 Scopul principal al evaluării riscului este de a ajuta la stabilirea priorităţilor controlului riscului. Acest lucru se poate realiza prin evaluarea fie calitativă, fie cantitativă a riscului.

 Evaluarea riscului implică identificarea pericolelor şi apoi aprecierea riscului pe care acestea îl prezintă, prin examinarea probabilităţii şi consecinţelor (gravităţii) pagubelor care pot să apăra din aceste pericole. Această abordare prin înmulţirea frecvenţei cu consecinţele, a fost folosită atât în evaluarea calitativă, cât şi în cea cantitativă. Diferenţa dintre cele două este că evaluarea calitativă a riscului consideră frecvenţele şi consecinţele în termeni "mici" până la "mari", în timp ce evaluarea cantitativă a riscului atribuie date de probabilitate statistică părţilor de frecvenţă şi consecinţe ale ecuaţiei.

 Managementul riscului

 Ca rezultat al evaluării riscului este posibil să se identifice şi să se prioritizeze acele riscuri care nu se pot accepta. În aceste cazuri, atunci când este posibil, pot fi propuse măsuri de remediere şi/sau de implementare a monitorizării adecvate. Managementul riscului se referă la procesul de luare a deciziilor şi implementarea acestuia privitor la riscurile acceptabile sau tolerabile, şi minimizarea sau modificarea acestora ca parte a unui ciclu repetitiv. Poluarea industrială poate fi definită ca prezenţa substanţelor toxice în aer, apă sau sol, fiind adesea rezultatul unor deficienţe în procesele de producţie. Aceste substanţe pot prezenta un risc pentru sănătatea oamenilor sau a sistemelor ecologice. Riscuri diferite pot fi estimate şi comparate folosind evaluarea riscului. În consecinţă, evaluarea riscului poate servi la stabilirea clasificării după prioritate a problemelor de poluare, pe baza mărimii riscului pe care îl prezintă fie pentru fiinţele umane, fie pentru sistemele ecologice. Acest proces poate fi apoi folosit ca bază pentru managementul riscului.

 ANEXA A.4.1

 IDENTIFICAREA FACTORILOR SURSĂ-CALE-RECEPTOR

 pe un amplasament contaminat

 Criterii de apreciere

 Sursa şi natura poluantului

 - solidă, lichidă, gazoasă, organică, anorganică

 - concentraţia agenţilor poluanţi şi mobilitatea, solubilitatea lor, disponibilitatea şi retenţia în plante:

 - în matrice de sol, apă subterană, apă de suprafaţă

 - în depozite generale, bidoane, containere sau structuri îngropate

 - distribuţie spaţială şi volumul total al materialului poluat

 Natura pericolului

 - corosiv sau alte forme de atac asupra materialelor

 - toxic, carcinogen, iritant dermatologic sau respirator, asfixiant

 - inflamabil, exploziv

 - fitotoxic

 Ţinte/Receptori

 Includ următoarele categorii principale:

 - sisteme de apă subterană

 - cursuri de apă de suprafaţă: - în afara amplasamentului şi pe

 amplasament

 - receptori umani: - ocupanţi/utilizatori/vecini existenţi şi

 viitori ai amplasamentului

 - dezvoltări viitoare

 - sol şi culturi agricole: - existente şi viitoare

 - ecosisteme naturale: - faună şi floră

 - rezervaţii naturale etc.

 Căi

 - contact direct sau ingerarea unor materiale contaminate

 - migrarea agenţilor poluanţi prin: - straturi permeabile sau fisurate

 - apă subterană, apă de suprafaţă şi

 deversare

 - puţ de mină/galerii de acces

 - transport în afara amplasamentului

 prin vehicule, ex. nămol/praf de pe

 drum

 - generare de praf în aer

 - servicii şi infrastructură

 Existenţa barierelor împotriva acestor căi (de exemplu, straturi de permeabilitate mică)

 Date asupra efectelor riscului/pericolului

 Sunt necesare informaţii privind efectele, apariţia şi acceptabilitatea diferitelor pericole prezentate de agenţii poluanţi:

 - atunci când nivelurile stabilite de declanşarea acţiunii nu sunt disponibile pentru agentul poluant în cauză, de exemplu azbestul

 - pentru a suplimenta nivelurile de declanşare a acţiunii, când acestea nu sunt strict aplicabile situaţiei, de exemplu importanţa cuprului, acolo unde peisajul nu este important

 Pot fi necesare informaţii privind:

 - efectele poluanţilor şi calea de expunere prin care se produc aceste efecte

 - efectele specifice asupra oamenilor, materialelor de construcţie şi altor factori de mediu naturali sau antropici

 - date despre reacţia la doza de expunere, aspecte toxicologice, concentraţii acceptabile şi durate de expunere.

 ANEXA A.4.2.

 MATRICE

pentru analiză relaţiei sursă-cale-receptor

-------------------------------------------------------------------------------

 Atingerea Importanţa Necesitatea

 Agent Pericol(e) Sursă(e) Cale(căi) Ţinte sursei, riscului lucrărilor

poluant căi, de

 ţintei remediere

-------------------------------------------------------------------------------

 Agent Fitotoxic Haldă Dizolvare Ape Da Mică/medie Nu

poluant de subterane

1, ex. depozitare Dizolvare Ape de Da Mică/medie Nu

zinc suprafaţă

 Nici una Sănătate Nu Mică Nu

 umană

 Extras Floră Da Medie Da

 prin

 rădăcini

 Nici una Faună Nu Mică Nu

 Nici una Clădiri/ Nu Mică Nu

 folosinţe

-------------------------------------------------------------------------------

 Agent

poluant

 2

-------------------------------------------------------------------------------

 Agent

poluant

 3

------------------------------------------------------------------------------- Combinaţii

de agenţi

poluanţi

 X + Y

 ANEXA A.5.1

 BILANŢUL DE MEDIU NIVEL 0

 pentru procesul de privatizare

 -----------------------------------------------------------------------------

| I. | Denumirea societăţii comerciale: ..................|

| Autorul | Adresa: ..................................... |

| | Nr. tel.: ......... Nr. fax: ................ |

| | Numele autorului: ........................... |

------------------------------------------------------------------------------|

| II | Denumirea societăţii comerciale: ..................|

| Societatea | Adresa: ..................................... |

| Comercială | Nr. tel.: ......... Nr. fax: ................ |

| supusă bilanţului | Numele/funcţiile 1) ................. |

| | reprezentanţilor |

| | legali: 2) ................. |

------------------------------------------------------------------------------|

| III. Situaţia conformării cu procedura de autorizare de mediu: |

| |

| \_ \_ |

| (1) Cu autorizaţie de mediu DA |\_| NU |\_| |

| în vigoare |

| \_ \_ |

| (2) Cu bilanţ de mediu DA |\_| NU |\_| |

| \_ \_ |

| (3) Cu program de confirmare DA |\_| NU |\_| |

| \_ \_ |

| (4) Cu autorizaţie de DA |\_| NU |\_| |

| gospodărirea apelor |

|-----------------------------------------------------------------------------|

|IV. Autorizaţii sau avize legale de funcţionare în vigoare, eliberate de alte| |autorităţi (sanitară, protecţia muncii, PSI etc.): DA |\_| NU |\_| |

| |

|Dacă "Da", rugăm specificaţi şi anexaţi documentele doveditoare .............| |............................................................................ |

|-----------------------------------------------------------------------------|

|V. Mărimea amplasamentului|Suprafaţa totală (mp): |Suprafaţa construită (mp):|

|-----------------------------------------------------------------------------|

|VI. Activităţi desfăşurate pe amplasament |

|Specificaţi: numărul curent conform "Clasificarea activităţilor cu impact | |asupra mediului" din anexa A.6 şi/sau, după caz, alte activităţi decât cele |

|din listă, identificate pentru perioada: |

| |

| (i) Prezentă: ........................................................ |

| ...................................................................... |

| |

|(ii) Anterioară: ...................................................... |

| ...................................................................... |

| |

|(iii) Viitoare: ....................................................... |

| ...................................................................... |

| |

| Anexaţi dovada folosinţei trecute a terenului amplasamentului, dacă există. |

| \_ |

| Bifaţi dacă este anexată |\_| |

|-----------------------------------------------------------------------------|

|VII. Categoria de folosinţă a terenului şi calitatea legală a utilizatorului | |(proprietar, chiriaş etc.): |

| (i) Prezentă ......... (ii) Anterioară .......... (iii) Viitoare ......... |

|-----------------------------------------------------------------------------|

| VIII Număr de personal | Normă întreagă | Normă parţială | --------------------------|----------------------|----------------------------|

| IX. Orice investigaţie | \_ \_ |

|anterioară a | DA |\_| NU |\_| |

|amplasamentului privind | Dacă "Da'" detaliaţi poluanţii |

|poluarea terenului: | identificaţi şi concentraţiile maxime |

| | determinate în soluri şi ape subterane .......... |

 ----------------------------------------------------------------------------

| X. Situaţia conformării emisiilor de poluanţi cu reglementările în vigoare: |

| |

| A Apă \_ |

| (i) Ape reziduale |\_| |

| Conformarea cu reglementările în vigoare: |

| \_ \_ |

| DA |\_| NU|\_| |

| \_ |

| (ii) Canalizare menajeră |\_| |

| Conformarea cu reglementările în vigoare: |

| \_ \_ |

| DA |\_| NU|\_| |

| \_ |

| (iii) Ape pluviale |\_| |

| Conformarea cu reglementările în vigoare: |

| \_ \_ |

| DA |\_| NU|\_| |

|-----------------------------------------------------------------------------|

| |

| B Aer \_ |

| (i) Emisii de combustie (surse fixe) |\_| |

| Conformarea cu reglementările în vigoare: |

| \_ \_ |

| DA |\_| NU|\_| |

| (ii) Emisii tehnologice |

| Conformarea cu reglementările în vigoare: |

| \_ \_ |

| DA |\_| NU|\_| |

| \_ | | (iii) Altele |\_| |

| Rugăm specificaţi ............................. | | ............................................. |

|-----------------------------------------------------------------------------|

| XI. Apa de suprafaţă| (numele celui mai apropiat curs de apă, direcţia şi |

| |distanţa faţă de amplasament) |

|---------------------|-------------------------------------------------------|

| XII. Apa subterană |(adâncimea apelor subterane pe amplasament, folosinţa | | |curentă şi folosinţa pentru necesităţile activităţii) |

|---------------------|-------------------------------------------------------|

| XIII. Producerea |tone/lună; separate pe categorii, cu descrierea | |deşeurilor solide |generală a compoziţiei şi a amenajărilor existente |

| |pentru depozitare; anexaţi evidenţele, dacă este cazul)|

|---------------------|-------------------------------------------------------|

| XIV. Rezervoare şi |(substanţa depozitată/transportată; volum/debit) |

| conducte subterane | |

|---------------------|-------------------------------------------------------|

| XV. Poluări | \_ \_ |

| accidentale | DA |\_| NU |\_| |

| semnificative | Dacă "Da", specificaţi poluantul şi măsurile de |

| | intervenţie întreprinse: ........................... |

| | .................................................... |

|---------------------|-------------------------------------------------------|

| XVI. Penalităţi şi | (Lista penalităţilor şi sancţiunilor pe ultimii doi |

| sancţiuni | ani, inclusiv cele neachitate) |

|---------------------|-------------------------------------------------------|

|XVII. Transformatoare| \_ \_ |

| în proprietate | DA |\_| NU |\_| |

| |Dacă "Da", ce capacitate, ce vechime, dacă conţin PCB? |

|---------------------|-------------------------------------------------------|

|XVIII. Prezenţa | \_ \_ |

| azbestului | DA |\_| NU |\_| |

| | Dacă "Da", ce tip; dacă este în clădiri, ce suprafaţă | | |acoperă (mp)? ........................................ |

| |...................................................... |

|-----------------------------------------------------------------------------|

|XIX. Folosinţa terenului înconjurător pe o distanţă de 150 m (rezidenţială, | | comercială, recreaţională, industrială etc.) | | |

| |

| | | Nord: -------------- |

| -------------- |

| -------------- |

| |

| |

| Vest: --------------- Est: ---------------- |

| --------------- ---------------- |

| --------------- ---------------- |

| |

| |

| Sud: --------------- |

| --------------- |

| --------------- |

| |

| |

 -----------------------------------------------------------------------------

 Autorul Titularul

 (semnătura şi, după caz, (semnăturile reprezentanţilor

 ştampila unităţii) legali şi ştampila unităţii)

 1 .....................

 2 .....................

 ANEXA A.5.2

 (Se completează de către autoritatea de mediu competentă)

 -----------------------------------------------------------------------------

| AUTORIZAŢII | (1) Autorizaţie de mediu: |

| DE FUNCŢIONARE | Numărul de identificare şi durata de valabilitate ........ |

| | .......................................................... |

| |------------------------------------------------------------|

| | (2) Autorizaţie de gospodărirea apelor |

| | Numărul de identificare şi durata de valabilitate ........ |

| | .......................................................... |

| |------------------------------------------------------------|

| | (3) Accept de descărcare a apelor uzate în canalizarea |

| |altei unităţi (dacă este cazul) |

| | Numărul de identificare şi durata de valabilitate......... | | | .......................................................... |

| |------------------------------------------------------------|

| | (4) Autorizaţie PSI |

| | Numărul de identificare şi durata de valabilitate......... | | |........................................................... |

| |------------------------------------------------------------|

| | (5) Autorizaţie sanitară |

| | Numărul de identificare şi durata de valabilitate......... |

| |........................................................... |

| |------------------------------------------------------------|

| | (6) Autorizaţie de protecţia muncii |

| | Numărul de identificare şi durata de valabilitate......... |

| | .......................................................... |

| |------------------------------------------------------------|

| | (7) Plan de apărare împotriva dezastrelor (după caz) |

| | Numărul de identificare şi durata de valabilitate......... |

| | .......................................................... |

| |------------------------------------------------------------|

| | (8) Acte de proprietate sau drept de folosire a terenului, | | | clădirilor şi utilităţilor ............................... | | | .......................................................... |

| |------------------------------------------------------------|

| SITUAŢIA | Calitatea solului : ...................................... |

| CONFORMĂRII | .......................................................... |

| |------------------------------------------------------------|

| | Calitatea apelor subterane................................ |

| | .......................................................... |

| |------------------------------------------------------------|

| | Emisii atmosferice ....................................... |

| |........................................................... |

| |------------------------------------------------------------| | | Alimentarea cu apă........................................ |

| | .......................................................... |

| |------------------------------------------------------------|

| | Evacuarea apelor uzate ................................... |

| | .......................................................... |

| |------------------------------------------------------------|

| | Gospodărirea deşeurilor .................................. |

| | .......................................................... |

| |------------------------------------------------------------|

| |Încadrarea în nivelul de zgomot şi vibraţii admis ......... |

| | .......................................................... |

| |------------------------------------------------------------|

| |Igiena şi protecţia muncii ................................ | | | .......................................................... |

| |------------------------------------------------------------|

| | Penalităţi şi sancţiuni în ultimii 2 ani, altele decât cele| | | declarate de societatea comercială în |

| | Anexa A.5.1, poz. XVI .................................... |

| | .......................................................... |

| | Datorii către autoritatea de mediu (pe categorii de |

| | tarife şi taxe) .......................................... | | | .......................................................... |

-------------------------------------------------------------------------------

 STABILIREA OBIECTIVELOR DE MEDIU MINIM ACCEPTATE

 I. Pe baza informaţiilor prezentate în bilanţul de mediu nivel 0, autoritatea competentă pentru protecţia mediului stabileşte:

 |\_| obiectivele de mediu minim acceptate conform tabelului de mai jos (folosiţi pagini suplimentare, dacă este cazul),

 sau

 |\_| un singur obiectiv de mediu minim acceptat, constând în reînnoirea autorizaţiei de mediu la schimbarea titularului activităţii în termen de ....... luni de la data vânzării (se completează numai dacă activitatea se conformează cerinţelor legale în vigoare),

 sau

 |\_| că informaţiile nu sunt suficiente pentru stabilirea pe domenii a obiectivelor de mediu minim acceptate şi stabileşte ca obiectiv de mediu minim acceptat obţinerea autorizaţiei de mediu în termen de ..... luni de la data vânzării.

------------------------------------------------------------------------------

|Domeniul conformării| Obiective de mediu minim acceptate|Termenul realizării |

---------------------|-----------------------------------|--------------------|

|Poluarea solului şi | | |

|a apelor subterane | | |

|--------------------|-----------------------------------|--------------------|

| Descărcarea apelor | | | | uzate | | |

|--------------------|-----------------------------------|--------------------|

| Emisii atmosferice | | |

|--------------------|-----------------------------------|--------------------|

| Gospodărirea | | |

| deşeurilor | | |

|--------------------|-----------------------------------|--------------------|

|Igienă şi protecţia | | |

| muncii | | |

|--------------------|-----------------------------------|--------------------| |Planuri de apărare | | |

|împotriva | | |

|dezastrelor şi de | | |

| prevenire | | |

| a incendiilor | | |

|--------------------|-----------------------------------|--------------------|

| Altele | | |

|Autorizaţie de mediu|Obţinerea autorizaţiei de mediu | ..... luni de la |

| | |data vânzării |

| ....... | | (se completează |

| ....... | | întotdeauna) |

------------------------------------------------------------------------------

 III. Recomandări justificate privind investigaţii suplimentare ............. ................................(folosiţi pagini suplimentare, dacă este cazul)

Şeful compartimentului "Reglementări" Director

 (semnătura şi ştampila A.P.M.)

 Întocmit,

 ANEXA A.6

 CLASIFICAREA ACTIVITĂŢILOR

 cu impact negativ asupra mediului

-------------------------------------------------------------------------------

 Nr. Nr.

 crt. al crt. al Categoria Activitatea Observaţii

categoriei activităţii

-------------------------------------------------------------------------------

 I. 1. Agricultură Puţuri seci; locuri de

 depozitare a cadavrelor

 de animale bolnave

 2. Depozite de pesticide,

 fungicide şi alte

 substanţe similare

------------------------------------------------------------------------------

 II. 1. Extracţie de Extracţie, manipulare şi

 combustibili depozitare a substanţelor

 combustibile fosile

------------------------------------------------------------------------------

 III. 1. Extracţia de Extracţia, manipularea şi

 minereurilor depozitarea minereurilor

 şi a constituenţilor

 acestora

------------------------------------------------------------------------------

 IV. 1. Producere de Producerea gazului din (Inclusiv conducte

 energie combustibili fosili şi alte feluri de

 transport)

 2. Reformare, rafinare, (Inclusiv conducte

 purificare sau odorizare şi alte feluri de

 a gazelor naturale sau a transport)

 altor gaze provenind din

 combustibili fosili

 3. Piroliză, cocsare, (Altele decât

 distilare, lichefiere, pentru

 oxidare, tratamente gazeificare sau

 termice, conversie, producere de cocs)

 purificare sau

 rafinare a

 combustibililor

 fosili, (inclusiv

 conducte şi alte feluri

 de transport)

 4. Centrale termoelectrice,

 altele decât cele

 nucleare

 5. Centrale nucleare şi

 producerea, îmbogăţirea

 şi reprocesarea

 combustibililor

 nucleari

 6. Staţii de transformare

 şi substaţii

-------------------------------------------------------------------------------

 V. 1. Producerea şi Producerea, recuperarea, (Inclusiv bitum,

 folosirea rafinarea sau depozitarea asfalt)

 chimicalelor produselor petroliere,

 petrochimice sau a

 derivatelor acestora

 2. Producerea, rafinarea sau (Inclusiv

 stocarea substanţelor îngrăşăminte,

 chimice organice sau pesticide,

 anorganice legate de ierbicide,

 folosinţe agricole fungicide etc.)

 3. Producerea, rafinarea (Inclusiv vopsele,

 sau stocarea altor lacuri, coloranţi,

 substanţe chimice cerneluri,

 organice sau substanţe

 anorganice cosmetice,

 plastice,

 farmaceutice şi

 alte chimicale)

 4. Producerea, rafinarea

 sau stocarea gazelor

 industriale care nu sunt

 incluse în alte secţiuni

 ale listei

-------------------------------------------------------------------------------

 VI. 1. Industrie Producere, rafinare sau (Inclusiv toate

 metaliferă recuperare a metalelor zonele de minerit

 (inclusiv prin procese fizice, pentru producţia

 şampon şi chimice, termice, de metale)

 rebuturi) electrolitice sau alte

 procese de extracţie

 2. Procese de încălzire, (Inclusiv tratamente

 topire sau turnare a de oţelire

 metalelor reprezentând şi călire)

 ca parte sau întreg

 procesul de

 prelucrare

 3. Procese de formare la

 rece, inclusiv

 ambutisare, laminare,

 extrudare, concasare,

 formare

 4. Finisarea metalelor,

 inclusiv prin procese

 anodice, de conservare,

 acoperire, laminare şi

 alte procese similare

-------------------------------------------------------------------------------

 VII. 1. Industrie Producerea sau rafinarea

 nemetaliferă nemetaliferelor prin

 tratarea minereurilor

 2. Producerea sau procesarea

 fibrelor minerale

 3. Producerea cimentului,

 varului şi a ghipsului,

 inclusiv fabricarea

 cărămizilor

 şi alte procese similare

-------------------------------------------------------------------------------

 VIII. 1. Producerea Producerea sticlei sau a (Inclusiv lămpile

 sticlei produselor pe bază de fluorescente)

 sticlă

-------------------------------------------------------------------------------

 IX. 1. Producerea Producerea ceramicii şi (Inclusiv glazuri

 ceramicii a produselor pe bază de şi emailuri

 ceramică vitroase)

-------------------------------------------------------------------------------

 X. 1. Inginerie şi Producerea bunurilor din

 procese de metal, inclusiv inginerie

 producţie mecanică care presupune

 metale şi lucrări

 metalice

 2. Producerea, stocarea

 sau testarea

 explozibililor, agenţilor

 explozivi sau a altor

 produse similare

 3. Producerea şi repararea (Inclusiv

 echipamentelor electrice, transformatoare

 electronice şi a şi condensatoare)

 componentelor acestora

-------------------------------------------------------------------------------

 XI. 1. Cherestea şi Tratamente chimice şi (Inclusiv

 produse de acoperire a cherestelei tratamente de

 cherestea şi a produselor din conservare a

 cherestea lemnului)

-------------------------------------------------------------------------------

 XII. 1. Textile Argăsirea, confecţionarea

 sau alte procese pentru

 pregătirea, tratamentul

 sau tăbăcirea pieilor

 2. Ţesutul, înălbirea,

 colorarea sau finisarea

 ţesăturilor sau fibrelor

 3. Producerea covoarelor sau (Inclusiv

 a altor textile pentru linoleumul)

 acoperirea pardoselilor

-------------------------------------------------------------------------------

 XIII. 1. Producerea Producerea pastei de (Inclusiv

 pastei de hârtie, a hârtiei, imprimarea şi

 hârtie şi a cartonului sau a tipărirea)

 tipărire produselor derivate

 din acestea

-------------------------------------------------------------------------------

 XIV. 1. Producerea Producerea alimentelor şi

 de alimente a hranei pentru animale

 2. Procesarea produselor (Exclusiv unităţi

 animaliere de preparare cu

 capacitate mai

 mare de

 5 000t/an)

-------------------------------------------------------------------------------

 XV. 1. Producerea Producerea cauciucului (Include

 cauciucului natural sau sintetic confecţionarea

 şi reşaparea

 cauciucurilor)

-------------------------------------------------------------------------------

 XVI. 1. Infrastructură Trierea, demontarea,

 repararea sau

 întreţinerea stocului

 de rulare al căilor

 ferate

 2. Demontarea, repararea (Inclusiv

 sau întreţinerea ambarcaţiuni fără

 navelor marine, motor)

 fluviale sau de pe

 cursurile interioare

 3. Demontarea, repararea sau (Inclusiv garaje

 întreţinerea căilor de şi staţii de

 transport rutier şi încărcare)

 vehiculelor utilizate

 în aceste operaţiuni

 4. Demontarea, repararea sau (Inclusiv aparatele

 întreţinerea sistemului de zbor)

 de transport aerian

-------------------------------------------------------------------------------

 XVII. 1. Neutralizarea Tratarea apelor de

 deşeurilor canalizare şi a altor

 categorii de ape uzate

 2. Stocarea, tratarea sau (Inclusiv

 neutralizarea nămolurile

 nămolurilor din tratarea

 apelor uzate)

 3. Tratarea, stocarea, (Inclusiv

 depozitarea sau rebuturile

 neutralizarea deşeurilor, şi activităţile

 inclusiv a celor de demolare)

 orăşeneşti şi de la alte

 folosinţe

 4. Depozitarea sau

 neutralizarea

 materialelor

 radioactive

-------------------------------------------------------------------------------

 XVIII. 1. Diverse Operaţii de curăţare

 uscată

 2. Folosinţe fotografice şi

 de procesare a

 materialelor fotografice

 3. Laboratoare pentru

 scopuri educaţionale

 sau de cercetare

 4. Curăţarea rezervoarelor

 şi a cilindrilor

 5. Ariile cu câmp

 electromagnetic puternic

 6. Demolarea clădirilor,

 uzinelor sau

 echipamentelor uzate,

 provenind din oricare

 din activităţile din

 această listă

 7. Terenuri refăcute prin

 utilizarea umpluturilor

 din materiale poluante

-------------------------------------------------------------------------------